Diari Oficial de la Generalitat Valenciana


Sumari del DOGV 6804, del 26-06-2012 (2012/5510)

Notificació de la sentència dictada en el juí familiar per guarda, custòdia i alimentació de fill extramatrimonial número 161/ 2011.
------------------------------------------------------------------------------------------------------------------------------------

### Dades del document

Número de DOGV
:   6804

Data del DOGV
:   26-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5510


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el juí familiar per guarda, custòdia i alimentació de fill extramatrimonial número 161/ 2011. [2012/5510]  
Juí família guarda, custòdia, aliments fill menor no matrimoni no c. 000161/2011  
Part demandant: Luis Carreño Padilla.  
Part demandada: Victoria Guillén García.  
En el juí esmentat s'ha dictat la sentència que té la dispositiva següent:  
«Dispositiva  
Estime parcialment la demanda presentada per la procuradora Ana Carmen Palazón Balbo, en nom i representació de Luis Carreño Padilla, contra Victoria Guillén García, i en conseqüència:  
1. Aprove la mesura definitiva següent:  
L'exercici de la pàtria potestat sobre la menor M. V. C. G. serà conjunt per ambdós progenitors.  
L'exercici conjunt de la pàtria potestat implica la participació d'ambdós progenitors en totes les decisions rellevants que afecten la seua filla, especialment, en l'àmbit educatiu, sanitari, religiós i social.  
Per això, ambdós han d'intervindre necessàriament en l'elecció o canvi de centre o model educatiu o activitats extraescolars que es realitzen; en l'actuació de qualsevol intervenció quirúrgica, tractament mèdic no banal o tractament psicològic, tant si comporta algun gasto com si està cobert pel sistema públic de sanitat o per alguna assegurança privada, sempre que no hi haja prou amb el mer consentiment del menor; en la decisió sobre la realització o no d'un acte religiós social rellevant, així com en el mode de dur-lo a terme, sense que respecte d'això tinga prioritat el progenitor amb qui es trobe el menor en el moment de ser realitzat; en el canvi de domicili, sempre que siga rellevant, en el sentit de dificultar o impedir el compliment del règim de visites vigent; i en l'autorització per a l'eixida del territori nacional. Si no hi ha un acord, s'haurà de sotmetre la decisió a l'autoritat judicial corresponent.  
  
No obstant això, el progenitor que es trobe en companyia de la filla podrà adoptar decisions respecte a esta, sense la consulta prèvia a l'altre progenitor, en els casos en què existisca una situació d'urgència o en qüestions poc transcendents o rutinàries, que poden produir-se amb un menor en el transcurs normal de la vida.   
Ambdós progenitors tenen el deure d'informar-se, mútuament, de totes les qüestions rellevants que afecten la filla, sempre que no se'n puga assabentar per si mateix el progenitor que no estiga en companyia de la menor en el moment en què estes qüestions es produïsquen (per exemple, malaltia), cosa que no s'esdevé en el cas de qüestions escolars, extraescolars o mèdiques ordinàries, entre altres, en les quals els professionals que s'ocupen dels menors tenen l'obligació de subministrar, tant al pare com a la mare, qualsevol informació que els sol·liciten sobre els seus fills, per ser ambdós titulars de la pàtria potestat.   
  
Per a l'exercici adequat dels drets i obligacions derivats de l'exercici conjunt de la pàtria potestat, un progenitor ha de lliurar a l'altre la menor acompanyada de la seua documentació personal (DNI o passaport, en el cas d'eixida a l'estranger) i sanitària (targeta sanitària), així com de la medicació que haja de subministrar-li i les instruccions necessàries per a això.   
2. No condemne a costes cap de les parts.  
Contra esta sentència, que no és ferma, pot interposar-se un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures adoptades (art. 774.5 LEC) i que ha d'interposar-se, si pertoca, davant d'este mateix Jutjat, en el termini dels 20 dies següents al de la notificació de la sentència (art. 455 i 458 LEC). Per a admetre el recurs és necessari que en interposar-lo s'haja consignat la quantitat de 50 euros en el compte de depòsits i consignacions d'este Jutjat (compte de Banesto núm. 0706 0000 02 0161 11). També pot realitzar-se la consignació per mitjà de transferència al número de compte 0030 3035 70 7957273791, havent d'indicar en el caseller d'observacions el número 0706 0000 02 0161 11. 11. Queden eximits de constituir el depòsit per a recórrer aquells que tinguen reconegut el dret d'assistència jurídica gratuïta (DA 15a de la Llei Orgànica 6/1985, d'1 de juliol, del Poder judicial).  
Esta és la meua sentència, que pronuncie, mane i firme».  
Atés que es desconeix el domicili o residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el tauler d'anuncis del Jutjat per a dur a efecte la diligència de notificació de la sentència.  
  
Elx, 25 de maig de 2012.- El secretari judicial: Francisco Javier García Navarro.